Icthyophaga

Ny Icthyophaga dia vondron-karazana voromahery enina ao amin' ny fianakaviana Accipitridae, mifandray akaiky amin' ny voromahery an-dranomasina ao amin' ny vondron-karazana Haliaeetus. Raha ny marina, ny manam-pahefana sasany dia mametraka ity karazana ity ao anatin' ny Haliaeetus. Samy teratany any Azia Atsimo Atsinanana izy ireo, manomboka any amin' ny tapany atsimo-atsinanana amin' ny Zana-kôntinanta Indiana ka hatrany Sulawesi. Kely kokoa noho ny voromahery ao amin' ny Haliaeetus izy ireo, na dia mifanindry amin' ny an' ny karazana kely kokoa amin' io vondron-karazana io aza ny habeny. Mitovitovy ny volon' izy ireo: ny lohany miloko volondavenona dia mitohy amin' ny elatra sy amin' ny vatany volondavenona, ary fotsy ny kibony sy ny tongony.

 Taksinômia 
Ny fandalinana filôjenetika nataon' i Raposo do Amaral sy ny namany (2009) amin' ny Accipitridae momba ny famakafakana momba ny fototarazo mitôkôndrialy sy nokleary sivy avy amin' ny santionany 105 (karazana 54) dia kihon-dalana tep amin' ny fahatakarana ny fifandraisana ao amin' ity vondrona ity. Niteraka fiovana lehibe teo amin' ny taksônômian' ny vondrona izany, izay hita taratra ao amin' ny versiona 3.3 (2013) amin' ny fanasokajiana filamatra nataon' ny International Ornithological Congress. Ireo karazana ao amin' ny vondron-karazana Icthyophaga dia napetraka ao amin' ny vondron-karazana Haliaeetus, talohan' ny namerenan' ny namohazany indray ilay vondron-karazana tamin' ny taona 2023. Diso ny tsipelina hoe Ichthyophaga, izay manondro vondron-karazana kankam-pisaka.

 Listry ny karaazana 
Araka ny fanasokajian' ny International Ornithological Congress (versiona 15.1, 2025), ny vondron-karazana Icthyophaga dia asehon' ny karazana enina:

 Icthyophaga vocifer (Daudin, 1800);
 Icthyophaga vociferoides (des Murs, 1845) – ankoay;
 Icthyophaga leucogaster (Gmelin, JF, 1788);
 Icthyophaga sanfordi (Mayr, 1935);
 Icthyophaga humilis (Müller, S & Schlegel, 1841);
 Icthyophaga ichthyaetus (Horsfield, 1821)

 Jereo koa 

 Haliaeetus